laion/Wikipedia-Exotic huggingface dataset:
როლონი

როლონი (ნორმანდიული: Rou, Rolloun; ძველსკანდინავიური: Hrólfr; ფრანგ. Rollon; გარდაიცვალა 928-933 წლებში) — ვიკინგი, რომელიც გახდა ნორმანდიის პირველი მმართველი. ის გამოჩნდა, როგორც გამორჩეული მეომარი ნორვეგიელებს შორის, რომლებმაც მუდმივი დასაყრდენი დაამყარეს ფრანკების მიწაზე ქვედა სენის ხეობაში. 911 წელს შარტრის ალყის შემდეგ, შარლ მოსულელომ, დასავლეთ ფრანკიის მეფემ, მათ მიწები მიანიჭა სენას შესართავსა და ახლანდელ რუანს შორის, სანაცვლოდ როლო დათანხმდა შეეწყვიტა მისი ყაჩაღობა, დაიფიცა ერთგულება, რელიგიური მოქცევა და დაპირება, რომ დაიცავდა სენას შესართავს ვიკინგების თავდასხმებისგან. სახელი როლო პირველად ჩაწერილია, როგორც დანიელი ვიკინგების ლიდერი 918 წლის ქარტიაში, და ის განაგრძობდა მეფობას ნორმანდიის რეგიონში სულ მცირე 928 წლამდე. მის მემკვიდრედ გადავიდა მისი ვაჟი უილიამ ლონგსვორდი ნორმანდიის საჰერცოგოში. როლოსა და მისი მიმდევრების შთამომავლები, მათ მიერ დასახლებული მიწების ძირძველ ფრანკებთან და გალო-რომაულ მოსახლეობასთან შერევით, ცნობილი გახდა როგორც "ნორმანები". ნორმანების ინგლისის დაპყრობის და სამხრეთ იტალიისა და სიცილიის დაპყრობის შემდეგ მომდევნო ორი საუკუნის განმავლობაში, მათი შთამომავლები მართავდნენ ინგლისს, ირლანდიის დიდ ნაწილს, სიცილიასა და ანტიოქიას XI - XIII საუკუნეებში, და დატოვეს მუდმივი მემკვიდრეობა ისტორიაში. ევროპასა და ახლო აღმოსავლეთში. ↑ Bradbury, Jim (2004). The Routledge Companion to Medieval Warfare. Routledge, გვ. 83. ISBN 978-0-415-41395-4.  ↑ Bouet, Pierre (2016). Rollon : Le chef viking qui fonda la Normandie (fr). Tallander, გვ. 76.  ↑ Hjardar, Kim; Vike, Vegard (2016) Vikings at War. Casemate Publishers & Book Distributors, LLC, გვ. 329. ISBN 979-1021017467.  ↑ Bates 1982, pp. 8–10. sfn error: no target: CITEREFBates1982 (help) ↑ Flodoard of Reims (2011). The Annals of Flodoard of Reims: 919–966. University of Toronto Press, გვ. xx-xxi, 14, 16–17. ISBN 978-1-44260-001-0.  ↑ „Rollo“. Encyclopedia Britannica (ინგლისური). 28 August 2008. ციტირების თარიღი: 10 November 2017. ↑ Neveux, François; Curtis, Howard (2008) A Brief History of the Normans: The Conquests that Changed the Face of Europe. Robinson. ISBN 978-1-84529-523-3.
მზე შემოდგომისა

„მზე შემოდგომისა“ — სს „ქართული ფილმის“ 1973 წლის ფილმი. რეჟ. — თემურ ფალავანდიშვილი. ოთარ მეღვინეთუხუცესი — ვახტანგი მედეა ჯაფარიძე — ეკა სესილია თაყაიშვილი — თამარი გივი ბერიკაშვილი — პლატონი ვასილ კახნიაშვილი — პაპუნა გურანდა გაბუნია — პლატონის მეუღლე კახი კავსაძე — სამსონი ლევან ჩოლოყაშვილი — ზურიკო ლადო გუდიაშვილი — სტუმარი ელენე ახვლედიანი — სტუმარი გიორგი საღარაძე — ბიძინა ოთარ კობერიძე — მუზეუმის დირექტორი თამარ ციციშვილი — სტუმარი მალხაზ ბებურიშვილი — ყვავილების მხატვარი გიორგი გელოვანი — მხატვარი ნოდარ ფირანიშვილი — გოგი ირაკლი (ჯანო) ბაგრატიონი შოთა სხირტლაძე — პურისმცხობელი ელენე ყიფშიძე — ეკას მეზობელი ზურაბ (კუკური) ლაფერაძე — ტაქსის მძღოლი „მზე შემოდგომისა“ [დაარქივებული] — ეროვნული ფილმოგრაფია „მზე შემოდგომისა“ — კინოფილმების ინტერნეტ-მონაცემთა ბაზა (ინგლისური)
ცალი ხელით ტაშის კვრა

ცალი ხელით ტაშის კვრა (ინგლ. One Hand Clapping) 一 ბრიტანელი ავტორის, ენტონი ბერჯესის 1961 წლის რომანი, რომელიც თავდაპირველად მან ჯოზეფ კელის ფესვდონიმით გამოაქვეყნა დიდ ბრიტანეთში. ცნობილია, რომ რომანის იდეა წარმოადგენს ავტორის გამოძახილს მის იმ აზრთან დაკავშირებით, რომ თანამედროვე დასავლური განათლება და კულტურა დეგრადაციას განიცდის. ყურადსაღებია ის ფაქტიც, რომ ავტორი ნაწარმოებში სიტყვათა მარაგს ამცირებს და დაახლოებით 200-გვერდიანი წიგნის სიტყვიერი შემადგენლობა მხოლოდ 800-ს უტოლდება. ნაწარმოების სათაური მომდინარეობს ძენ კოანის გამოცანიდან, რომელიც გამოიყენება ძენ ბუდისტურ პრაქტიკაში ლოგიკური მსჯელობის შეზღუდვის გადალახვის მიზნით. იგი სვამს შემდეგ კითხვას: „ჩვენ ვიცით, რა ხმა გამოიცემა ორი ხელით ტაშისას, მაგრამ რა არის ცალი ხელით ტაშის კვრა?“. თავად ავტორმა წიგნი, აღბნიშნულ სიტყვებზე დაყრდნობით, შემდეგნაირად აღწერა: „ქორწინების დროს დაკრული ტაში ცალი ხელით ტაშის კვრამდე დავიდა“. ფრაზას - ცალი ხელით ტაშის კვრა - თუ გადავთარგმნით მალაიზიურ ენაზე, მივიღებთ "Bertepuk sebelah tangan"-ს, რაც სიტყვასიტყვით ითარგმნება, როგორც უპასუხო სიყვარული, ურთიერთობის ან რომანტიული გრძნობების კონტექსტში. ჰოვარდს აქვს არაჩვეულებრივი ნიჭი - ფოტოგრაფიული მეხსიერების უნარი, რომლის წყალობითაც ის შეეცდება სატელევიზიო ვიქტორინაში საკმაოდ დიდი თანხის მოგებას. ამის შემდეგ, იგი გამოააშკარავებს წინასწარმეტყველურ ნიჭს, რომლის წყალობითაც რბოლის შედეგების პროგნოზირებას შეძლებს. ის საკუთარ ენერგიას აზარტულ თამაშებში, კერძოდ, ცხენების ჯირითში ახარჯავს, შედეგად წყვილი იმდენად გამდიდრდება, რომ მსოფლიო მასშტაბით მოგზაურობასაც მოაწყობენ და მდიდრულ სასტუმროებში დაბინავდებიან. უკან დაბრუნებული ჰოვარდი შეძრწუნებული იყო იმ სამყაროს კორუფციული ბუნებით, რომელიც მათ იხილეს - იგი შეწუხებულია კაცობრიობის მოსალოდნელი დაცემის წინასწარმეტყველური ხედვით. საბოლოოდ, იგი აცხადებს, რომ მათ ბარბიტურატებით უნდა ჩაიდინონ თვითმკვლელობა. თუმცა, ჯანეტი წინააღმდეგობას უწევს მას და კლავს ჰოვარdს ნახშირის ჩაქუჩით, დარჩენილი ქონებით კი ის გარბის საზღვარგარეთ ახალი ცხოვრების დასაწყებად და მეუღლეც თან მიჰყავს მკერდში ამოწვენილს. ჯანეტ შირლი 一 ნაწარმოების ნარატორი, რომლის მეშვეობითაც მკითხველი რომანს ეცნობა. იგი თავს წარადგენს, როგორც „ჯანეტ შირლი, გვარად ბარნსი, რომელიც ახლახან გახდა 23-ის“. ჰოვარდ შირლი 一 27 წლის ახალგაზრდა კაცი და ჯანეტის მეუღლე. სიუჟეტის დასაწყისში ის მეორადი მანქანებიოს დილერში მუშაობს. იგი საშუალო კლასის ბრიტანელის განსახიერებაა. ენტონი ბერჯესი მიმოხილვა საბაზე დაარქივებული 2021-06-24 საიტზე Wayback Machine. ↑ https://www.guggenheim.org/audio/track/introduction-to-one-hand-clapping ↑ https://www.urbandictionary.com/define.php?term=one%20hand%20clapping ↑ https://en.wikipedia.org/wiki/One_Hand_Clapping_(novel)
აზერბაიჯანის სახელმწიფო ხაზინის სააგენტო

აზერბაიჯანის ფინანსთა სამინისტროს სახელმწიფო ხაზინის სააგენტო (აზერ. Azərbaycan Respublikası Maliyyə Nazirliyinin Dövlət Xəzinədarlığı Agentliyi) — სახელმწიფო ორგანო, რომელიც პასუხისმგებელია ბიუჯეტის შემოსავლების გადახდის უზრუნველყოფაზე, ბიუჯეტის არამიზნობრივი ხარჯების კლასიფიკაციის შესაბამისად. აღნიშნული ფინანსური ოპერაციების განხორციელებისას სააგენტო იყენებს ერთიან სახაზინო ანგარიშს. აზერბაიჯანის რესპუბლიკის ფინანსთა სამინისტროს სახელმწიფო ხაზინის სააგენტოს შესახებ დებულება დამტკიცდა აზერბაიჯანის რესპუბლიკის პრეზიდენტის 2009 წლის 9 თებერვლის No48 ბრძანებულებით. სააგენტოს ხელმძღვანელობს დირექტორი, რომელსაც ნიშნავს და თანამდებობიდან ათავისუფლებს აზერბაიჯანის ფინანსთა მინისტრი. ის პირდაპირ პასუხისმგებელია მისთვის დაკისრებული ყველა მოვალეობის შესრულებაზე. დირექტორს ჰყავს ორი მოადგილე, რომლებსაც თანამდებობაზე ნიშნავს ან ათავისუფლებს ფინანსთა მინისტრი. აუდიტის პირველ ეტაპს სააგენტო ახორციელებს. იგი მოქმედებს აზერბაიჯანის რესპუბლიკის კონსტიტუციის, აზერბაიჯანის რესპუბლიკის მინისტრთა კაბინეტის გადაწყვეტილებებისა და ბრძანებების, აგრეთვე აზერბაიჯანის რესპუბლიკის მიერ რატიფიცირებული საერთაშორისო ხელშეკრულებებისა და სამინისტროს სახელმწიფო ხაზინის სააგენტოს დებულებების შესაბამისად. სააგენტოს საქმიანობასთან დაკავშირებული ყველა ხარჯი ფინანსდება აზერბაიჯანის სახელმწიფო ბიუჯეტიდან და კანონმდებლობით განსაზღვრული სხვა წყაროებიდან აზერბაიჯანის სახელმწიფო ხაზინის სააგენტო უფლებამოსილია მონაწილეობა მიიღოს სახელმწიფო ბიუჯეტის ინდიკატორების მომზადებაში, ასევე გააკონტროლოს ეს პროცესი. სამოქმედო გეგმის მიხედვით, რომელიც დამტკიცდა აზერბაიჯანის მინისტრთა კაბინეტის 2020 წლის 4 აპრილის ბრძანებულებით, სახელმწიფო ხაზინის სააგენტო ყოველწლიურად ფინანსურ დახმარებას უწევს მეწარმეებს და გადასახადის გადამხდელებს. აღნიშნული კანონი მიღებულ იქნა კორონავირუსის პანდემიის გამო, რამაც ქვეყნის ეკონომიკაზე უარყოფითი ზეგავლენა მოახდინა. 2020 წლის დეკემბერში, აზერბაიჯანის არმიის დახმარების ფონდის რეგლამენტის შესაბამისად, რომელიც დაამტკიცა აზერბაიჯანის პრეზიდენტმა, გაიხსნა ხაზინის სპეციალური ანგარიში აზერბაიჯანის არმიის დახმარების ფონდიდან თანხების მოსაზიდად. maliyye.gov.az/ - აზერბაიჯანის სახელმწიფო ხაზინის სააგენტოს ოფიციალური ვებ-გვერდი აზერბაიჯანის ფინანსთა სამინისტრო ↑ DÖVLƏT XƏZİNƏDARLIĞI AGENTLİYİ MALİYYƏ NAZİRLİYİNİN TƏRKİBİNDƏ YENİ QURUMDUR ↑ Control Mechanisms of Implementation of  State Budget Resources ↑ Azərbaycan Respublikasında bir sıra dövlət orqanlarının strukturunun optimallaşdırılması və idarə edilməsinin təkmilləşdirilməsi ilə bağlı əlavə tədbirlər haqqında Azərbaycan Respublikası Prezidentinin Fərmanı - president.az ↑ Продолжается оказание государственной финансовой поддержки предпринимателям, пострадавшим от последствий пандемии коронавируса (COVID-19) ↑ Для сбора средств Фонда помощи Азербайджанской Армии будет открыт специальный казначейский счет
კვებეკის ხიდი

კვებეკის ხიდი (ფრანგ. Pont de Québec, ინგლ. Quebec Bridge) — კომბინირებული საავტომობილო და სარკინიგზო ლითონის ხიდი მდინარე წმინდა ლავრენტზე, რომელიც აკავშირებს ქალაქებს კვებეკსა და ლევის. 549 მ სიგრძის ხიდის ცენტრალური სიგრძე მსოფლიოში ყველაზე დიდია ფიქსირებული სისტემების ხიდებისთვის. ხიდის აშენება მე-19 საუკუნის შუა ხანებში იგეგმებოდა. გაიხსნა 1919 წლის 3 დეკემბერს. 1907 წლის 30 აგვისტოს ჯერ კიდევ დაუმთავრებელი ხიდი ჩამოინგრა, რის შედეგადაც 75 ადამიანი დაიღუპა. ხიდი 18 წლის მანძილზე შენდებოდა. ხიდი ეკუთვნის კანადის რკინიგზას, საყრდენებს შორის მანძილი 549 მ, საერთო სიგრძე 987 მ, სიგანე 29 მ. მშენებლობის დროს ის კანადაში ყველაზე დიდი ხიდი იყო. ხიდს აქვს სამი სატრანსპორტო ზოლი, ერთი სარკინიგზო ბილიკი და ერთი საფეხმავლო ბილიკი. Quebec Bridge
თაჰირა თაჰიროვა

თაჰირა აქბარ ყიზი თაჰიროვა (აზერ. Tahirə Əkbər qızı Tahirova; 7 ნოემბერი, 1913, ბაირამალი, იმიერკასპიის ოლქი, რუსეთის იმპერია - 26 ოქტომბერი, 1991, ბაქო, აზერბაიჯანი) — საბჭოთა და აზერბაიჯანელი სახელმწიფო მოღვაწე და დიპლომატი, აზერბაიჯანის სსრ საგარეო საქმეთა მინისტრი 1959-1983 წლებში. თაჰირა თაჰიროვა დაიბადა 1913 წლის 7 ნოემბერს ბაირამალში, იმიერკასპიის ოლქში (ახლანდელი თურქმენეთი). 1929 წელს დაამთავრა ბაქოს მუშათა ფაკულტეტი, ხოლო 1935 წელს წარჩინებით დაამთავრა აზერბაიჯანის ნავთობისა და მრეწველობის სახელმწიფო უნივერსიტეტის ნავთობის ფაკულტეტი. 1940 წლიდან აზერბაიჯანის ნავთობის კვლევის ინსტიტუტის დირექტორი იყო. 1953 წელს დაიცვა სადოქტორო დისერტაცია, ხოლო 1959 წელს დაამთავრა სსრკ-ს საგარეო საქმეთა სამინისტროს უმაღლესი დიპლომატიური სკოლა. მუშაობდა შემდეგ თანამდებობებზე: 1954-1957 წწ - აზერბაიჯანის სსრ პროფკავშირების საბჭოს თავმჯდომარე; 1957-1959 წწ - აზერბაიჯანის სსრ მინისტრთა საბჭოსთან არსებული მეცნიერებისა და ტექნოლოგიების სახელმწიფო კომიტეტის თავმჯდომარე; 1959-1983 წწ აზერბაიჯანის სსრ საგარეო საქმეთა მინისტრი; 1963-1968 წწ - აზერბაიჯანის სსრ მინისტრთა საბჭოს თავმჯდომარის მოადგილე. 1939 წელს თაჰიროვა დაქორწინდა თანაკურსელზე, პროფესიით გეოლოგზე, აბდულა ბაირამოვზე. ამ ქორწინებიდან ქალიშვილი ელვირა და ვაჟი რაუფი შეეძინათ. 1984 წელს თაჰირა თაჰიროვა პენსიაზე გავიდა. გარდაიცვალა 1991 წლის 26 ოქტომბერს. დაკრძალულია ღირსების ხეივანში ბაქოში. Женщины Азербайджана: Ханум-министр Таира Таирова - Галина Микеладзе აზერბაიჯანის საგარეო საქმეთა მინისტრები
ანზორ არველაძე

ანზორ არველაძე (დ. 25 ივლისი, 1941, თბილისი) — ქართველი ექიმი, მეცნიერი. 1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1965–1967 წლებში იყო ბორჯომისა და ბაკურიანის რაიონის ქირურგი 1967–1969 წლებში ქალაქის №1 საავადმყოფოს რეანიმატოლოგი. 1969–1971 წლებში ექიმთა დახელოვნების ინსტიტუტის I ქირურგიული კათედრის ასპირანტი. 1971 წლიდან მუშაობს ამავე ინსტიტუტში: I ქირურგიული კათედრის ორდინატორად. 1974 წლიდან – ასისტენტად. 1979 წლიდან დოცენტად. ავტორია 59 სამეცნიერო ნაშრომის, რომლებიც ეხება წყლულოვან დაავადებებს. გამოქვეყნებული აქვს ერთი მონოგრაფია რუსულ ენაზე: „ვაგოტომია წყლულოვანი დაავადებების ქირურგიაში“. 1971 წელს დაიცვა საკანდიდატო დისერტაციის თემა — „სელექციური ვაგოტომია 12–გოჯა ნაწლავის წყლულოვანი დაავადების დროს“. ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ.18 საქართველოს მეცნიერებათა დოქტორები, 1992-2006 ირინა ჯაფარიძე თბ., 2012 გვ. 302 ანზორ არველაძე — საქართველოს ბიოგრაფიული ლექსიკონი
რუსუდან აფხაზავა-ქარსელაძე

რუსუდან აფხაზავა-ქარსელაძე (დ. 4 ივნისი, 1963, თბილისი) — ქართველი ექიმი, მეცნიერი. 1976 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი. 1977–1978 წელბში იყო ექიმი–ინტერნი პედიატრიის სამეცნიერო კვლევით ინსტიტუტში.1978–1981 წლებში უბნის პედიატრი ბავშვთა IX პოლიკლინიკაში.1981–1983 წლებში კლინიკური ორდინატურა გაიარა პედიატრიის კვლევით ინსტიტუტში.1983–1990 წლებში მუშაობდა ამავე ინსტიტუტის უმცროს მეცნიერ–თანამშშრომლად, 1990 წლიდან ამავე ინსტიტუტის უფროსი მეცნიერ–თანამშრომელია.ავტორია 36 სამეცნიერო ნაშრომის.1996 წელს კაიროს უნივერსიტეტის სამედიცინო ფაკულტეტის მიწვევით ერთი თვის განმავლობაში კითხულობდა ლექციებს და ეწეოდა კლინიკურ მუშაობას. 1989 წელს დაიცვა საკანდიდატო დისერტაციის თემა — „HLA – სისტემა და ბრონქული ასთმის კლინიკური თავისებურებანი ქართველ ბავშვთა პოპულაციაში“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 23 რუსუდან აფხაზავა-ქარსელაძე — საქართველოს ბიოგრაფიული ლექსიკონი
ლია არშბა

ლია არშბა (დ. 12 იანვარი, 1932, თბილისი) — ქართველი ექიმი, მეცნიერი. 1956 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1956–1958 წლებში მუშაოდა აფხაზეთის ავტონომიური რესპუბლიკის ოსტროუმოვის სახელობის რესპუბლიკური საავადმყოფოს თერაპიულ განყოფილებაში. 1958 წლიდან იყო საქართველოს ჯანდაცვის ჰემატოლოგიისა და ექსპერიმენტული და კლინიკური ქირურგიის ინსტიტუტის თანამშრომელი. ავტორია 47 სამეცნიერო ნაშრომის. აქტიურად მონაწილეობდა ახალგაზრდა კადრების მომზადებაში, ასევე საკვალიფიკაციო სამეცნიერო ნაშრომების შესრულებაში. 1969 წელს დაიცვა საკანდიდატო დისერტაციის თემა — „ნეიროპლეგიურ კოქტეილში შემავალი თითოეული ნივთიერების გავლენა აირთა ცვლაზე დოზირებული სუნთქვის მეთოდით“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 19 ლია არშბა — საქართველოს ბიოგრაფიული ლექსიკონი
დალი ასათაშვილი

დალი ასათაშვილი (დ. 11 თებერვალი, 1940, თელავი) — ქართველი ექიმი, მეცნიერი. 1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1965–1968 წლებში იყო ყაზახეთის საბჭოთა სოციალისტუტი რესპუბლიკის კოკჩეტავის რაი–საავადმყოფოს თერაპიული განყოფილების გამგე. 1968–1971 წლებში თბილისის სახელმწიფო სამედიცინო ინსტიტუტის ჰოსპიტალური თერაპიის კათედრის ასპირანტი. 1972–1974 წლებში ამავე კათედრის ასისტენტი. 1974–1993 წლებში სუბორდინაციის კათედრის ასისტენტი. 1973–1976 წლებში ამავე კათედრის დოცენტი. 1977 წლიდან შინაგან სნეულებათა №1 კათედრის დოცენტი. ავტორია 36 სამეცნიერო ნაშრომის. გამოქვეყნებული აქვს უმაღლესი სასწავლებლების სტუდენტთათვის დამხმარე სასწავლო–მეთოდური ბროშურები. 1951–1953 წლებში გადასახლებული იყო სამხრეთ ყაზახეთში, პახტაარალის რაიონის სოფელ მახტალაში. საკანდიდატო დისერტაციის თემა — „ჰისტამინის ცვლის ზოგიერთი მაჩვენებლები კუჭისა და 12–გოჯა ნაწლავის წყლულოვანი დაავადების დროს“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 20 დალი ასათაშვილი — საქართველოს ბიოგრაფიული ლექსიკონი
ვორენუსი და პულო

ლუციუს ვორენუსი და ტიტუს პულო — იულიუს კეისრის პირად ჩანაწერებში ნახსენები ორი რომაელი ცენტურიონი. ისინი მოხსენიებულები არიან როგორც მე-11 ლეგიონის წევრები. მაგრამ კეისარი არასოდეს ასახელებს ამ ლეგიონს, მხოლოდ იყენებს სიტყვებს in ea legione — „ამ ლეგიონში“. ცნობილია მხოლოდ ის, რომ ლეგიონი, რომელშიც ისინი მსახურბდნენ, იმ დროს ციცერონის მეთაურობის ქვეშ იყო. [1]
ნატალია ასათიანი

ნატალია ასათიანი (დ. 14 სექტემბერი, 1954) — ქართველი ექიმი, მეცნიერი. 1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1977-1979 წლებში იყო რკინიგზის №2 პოლიკლინიკის ექიმი–თერაპევტი. 1980–1986 წლებში რკინიგზის საავადმყოფოს „ხელოვნური კუჭუკანა ჯირკვლის“ კაბინეტის გამგე. 1982–1987 წლებში უმცროსი, მეცნიერ–თანამშრომელი. 1987–1991 წლებში უფროსი მეცნიერ–თანამშრომელი. 1991–1997 წლებში წინამძღვრიშვილის სახელობის კარდიოლოგიის სამეცნიერო–კვლევითი ინსტიტუტის წამყვანი მეცნიერ–თანამშრომელი. ავტორია 39 ნაშრომის, რომლებიც ეხება დიაბეტოლოგიის პრობლემებს. 1986 წელს დაიცვა კიევში საკანდიდატო დისერტაციის თემა — „ავტომატური სისტემა ბიოსტატორის საშუალებით დარღვეული ნახშირწყლოვანი ცვლის კორექციის გავლენა შაქრიანი დიაბეტისა და გულის თანმხლები იშემიური დაავადების კლინიკომეტაბოლურ დახასიათებაზე“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 22 ნატალია ასათიანი — საქართველოს ბიოგრაფიული ლექსიკონი
ნინო ასათიანი

ნინო ასათიანი (დ. 1 აგვისტო, 1935) — ქართველი არქიტექტორი, ხელოვნებათმცოდნე,მეცნიერი. 1959 წელს დაამთავრა თბილისის პოლიტექნიკური ინსტიტუტი. ავტორია ქალაქთგეგმარებითი განხორციელებული პროექტებისა: თბილისის „თემქის“ მიმდებარე ტერიტორიის, ნავთლუღის სამრეწველო ტერიტორიის დაგეგმარება–განაშენიანება და სხვ. გამოავლინა და მეცნიერულად შეისწავლა მრავალი ახალი მასალა 20–30–იან წლებში საქართველოს ქალაქების განვითარების, დაგეგმარებისა და განაშენიანების შესახებ, გამოაქვეყნა მონოგრაფიული ნაშრომი ამ საკითხზე. 1973 წლიდან მუშაობდა ქართული ხელოვნების ისტორიის ინსტიტუტში. არის სამეცნიერო ნაშრომებისა და კრიტიკული სტატიების ავტორი უახლესი და თანამედროვე ქართული არქიტექტურის სხვადასხვა საკითხზე. 1986–1990 წლებში ეწეოდა პედაგოგიურ მოღვაწეობას თბილისის სამხატვრო აკადემიაში. საქართველო: ენციკლოპედია: ტ.I თბ., 1997 გვ. 226 ნინო ასათიანი — საქართველოს ბიოგრაფიული ლექსიკონი [[კატეგორია:ქართველი არქიტექტორები]
რიმა ახვლედიანი

რიმა ახვლედიანი (დ. 5 ნოემბერი, 1955, თერციმეზი) — ქართველი ექიმი, მეცნიერი. 1980 წელს დაამთავრა თბილისის სახელმწიფო სამედიცინო ინსტიტუტი. 1980–1985 წლებში მუშაობდა თბილისის პირველ და მეორე პოლიკლინიკებში. 1985 წლიდან მუშაობს საქართველოს რესპუბლიკურ რევმატოლოგიურ ცენტრში. ავტორია 10 სამეცნიერო ნაშრომის, რომლებიც ეხება სამამულო პრეპარატების აპრობაციას რევმატოლოგიურ პრაქტიკაში და რევმატიულ დაავადებებს მოზარდებში. ექიმი–რევმატოლოგი, მედიცინის მეცნიერებათას კანდიდატი, აკადემიკოს ვ.წითლანაძის სახელობის საქართველოს სამეცნიერო–პრაქტიკული რევმატოლოგიური დაავადებების პროფილაქტიკის და კორექციის განყოფილების მეცნიერ–თანამშრომელი. 1997 წელს დაიცვა საკანდიდატო დისერტაციის თემა — „რევმატული დაავადებები საქართველოს მოზარდებში“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 24 რიმა ახვლედიანი — საქართველოს ბიოგრაფიული ლექსიკონი
გურამ ახმეტელი

გურამ ახმეტელი (დ. 24 სექტემბერი, 1922, თბილისი — გ. 6 ნოემბერი, 1997, იქვე) — ქართველი ექიმ-თერაპევტი. მედიცინის მეცნიერებათა დოქტორი (1965). პროფესორი (1973). 1944 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1945 წელს იყო კლინიკური და ექსპერიმენტული კარდიოლოგიის ინსტიტუტის ორდინატორი. 1969 წლიდან ხელმძღვანელობდა ამავე ინსტიტუტის გულ-სისხლძარღვთა განყოფილებას. 1973–1974 წლებში იყო საქართველოს სსრ ჯანმრთელობის დაცვის სამინისტროს მთავარი თერაპევტი. 1965–1977 წლებში — II სამშობიარო სახლის, 1965 წლიდან საქართველოს კურორტოლოგიისა და პერინატალური მედიცინის და მეან–გინეკოლოგიის სამეცნიერო-კვლევითი ინსტიტუტების კონსულტანტი. შეისწავლიდა ჰიპერტონიული დაავადების, ჰორმონული სტრესის, მიოკარდიუმის ნეკროზის ექსპერიმენტული მიღების, ორსულთა შორის გულის მანკის, გულ-სისხლძარღვთა უკმარისობის დაავადებათა საკითხებს. მიღებული აქვს სახელმწიფო ჯილდოები. ენციკლოპედია „საქართველო“, ტ. 1, თბ., 1997. — გვ. 301. გურამ ახმეტელი — საქართველოს ბიოგრაფიული ლექსიკონი
თინათინ ახობაძე

თინათინ ახობაძე (დ. 23 მარტი, 1956, გორი) — ქართველი ექიმი, მეცნიერი. 1979 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, 1982 წელს ილია ჭავჭავაძის სახელობის თბილისის უცხო ენათა ინსტიტუტის ორწლიანი ფაკულტეტი ინგლისური ენის განხრით, 1997 წელს თბილისის ბიზნეს–ინსტიტუტი ფინანსების მენეჯერის სპეციალობით. 1981–1988 წლებში იყო ექსპერიმენტული და კლინიკური თერაპიის სამეცნიერო კვლევითი ინსტიტუტის ექიმი–ორდინატორი. 1988–1990 წლებში უმცროსი მეცნიერ–თანამშრომელი. 1990 წლიდან უფროსი მეცნიერ–თანამშრომელი. ავტორია 14 სამეცნიერო ნაშრომის, რომლებიც ეხება გულის იშერმიურ დაავადებებს. 1990 წელს დაიცვა საკანდიდატო დისერტაციის თემა — „გულის რითმის დარღვევები მიოკარდიუმის ინფარქტგადატანილ ავადმყოფებში და მათი კორექცია ანტიარითმული პრეპარატებით“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 25 თინათინ ახობაძე — საქართველოს ბიოგრაფიული ლექსიკონი
მარინე ბაბუნაშვილი

მარინე ბაბუნაშვილი (დ. 24 მაისი, 1957, თბილისი — გ. 21 ნოემბერი, 2022) — ქართველი ექიმი, მეცნიერი. 1982 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1982–1985 წლებში იყო ლაგოდეხის სამშობიარო სახლის ექიმი მეან–გინეკოლოგი. 1985–1986 წლებში პერინატალური მედიცინისა და მეანობა–გინეკოლოგიის სამეცნიერო კვლევითი ინსტიტუტის ექიმი მეან–გინეკოლოგი. 1989 წლიდან ამავე ინსტიტუტის მეცნიერ–თანამშრომელი. ავტორია 20 სამეცნიერო ნაშრომის, რომლებიც ეხება პრენატალური დიაგნოსტიკის საკითხებს. 1992 წელს დაიცვა საკანდიდატო დისერტაციის თემა — „ადრეული პრენატალური დიაგნოსტიკის სხვადასხვა მეთოდთა ეფექტურობის შეფასება და მისი მოთხოვნილება საქართველოში“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 26 მარინე ბაბუნაშვილი — საქართველოს ბიოგრაფიული ლექსიკონი
ნელი ბაბუნაშვილი

ნელი ბაბუნაშვილი (დ. 29 ივლისი, 1933) — ქართველი ექიმი, მეცნიერი. 1957 წელს დაამთავრა თბილისის სახელმწიფო სამედიცინო ინსტიტუტის სან.ჰიგიენური ფაკულტეტი. 1958 წელს იყო რესპუბლიკური ბავშვთა კლინიკური საავადმყოფოს ექიმი–ორდინატორი. 1960 წელს პედიატრიის სამეცნიერო კვლევითი ინსტიტუტის უმცროსი მეცნიერ–თანამშრომელი. 1968 წელს ამავე ინსტიტუტის უფროსი მეცნიერ–თანამშრომელი. 1994 წლიდან წამყვანი მეცნიერ–თანამშრომელია. ამზადებს ექიმებს ელექტროფიზიოლოგიაში, კითხულობს ლექციებს უნივერსიტეტის პედიატრიულ ფაკულტეტზე კარდიოლოგიაში. ავტორია 100 სამეცნიერო ნაშრომის, რომლებიც ეხება გულ–სისხლძარღვთა სისტემის მდგომარეობას ნორმისა და პათოლოგიის დროს. 1966 წელს დაიცვა საკანდიდატო დისერტაციის თემა — „ჯანმრთელ ბავშვთა ელექტროკარდიოგრაფიული და ბალისტოკარდიოგრაფიული მონაცემები და მათი ურთიერთკავშირი ასაკობრივ ასპექტში“. 1994 წელს დაიცვა სადოქტორო დისერტაციის თემა — „გულ–სისხლძარღვთა სისტემის თავისებურება და გულის რიტმის მათემატიკური ანალიზი ქრონიკული ტონზილიტისა და ალერგიული დაავადებების დროს ბავშვებში“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 26 ნელი ბაბუნაშვილი — საქართველოს ბიოგრაფიული ლექსიკონი
ელდარ ბადალიანი

ელდარ ბადალიანი (დ. 12 აგვისტო, 1953, თბილისი — გ. 21 ნოემბერი, 2022) — ქართველი ექიმი, მეცნიერი. 1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1980 წლიდან მუშაობს ქირურგიის ინსტიტუტში უმცროს, უფროს მეცნიერ–თანამშრომლად, კონსერვატიული კარდიოლოგიის განყოფილების ხელმძღვანელად. ავტორია 25 სამეცნიერო ნაშრომის. 1986 წელს დაიცვა საკანდიდატო დისერტაციის თემა — „Аритмия и их прогностическое значение у больных ибс оперированных“. 1991 წელს დაიცვა სადოქტორო დისერტაციის თემა — „Значение центральной гемодинамики для выявления скоростной сердечной недостаточности у больных ибс“. ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 27 ელდარ ბადალიანი — საქართველოს ბიოგრაფიული ლექსიკონი
ვაჟა ბაზღაძე

ვაჟა ბაზღაძე (დ. 12 იანვარი, 1947, ზესტაფონი) — ქართველი ექიმი, მეცნიერი. 1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1971–1972 წლებში გაიარა ინტერნატურა თერაპიაში. 1972–1974 წლებში იყო სამხედრო ექიმი. 1974–1985 წლებში მოსკოვში, ექიმთა დახელოვნების ცენტრალური ინსტიტუტის მე–4 თერაპიის კათედრის უფროსი ლაბორანტი, უმცროსი მეცნიერ–თანამშრომელი, ასისტენტი. 1985 წლიდან არის ზესტაფონის სააქციო საზოგადოება „ფეროს“ მედსანნაწილის მთავარი ექიმის მოადგილე სამკურნალო დარგში, კარდიორეანიმატოლოგი. ავტორია 13 სამეცნიერო ნაშრომის. 1983 წლიდან მუშაობს რეფლექსოთერაპიაში, მოსკოვში, ექიმთა დახელოვნების ინსტიტუტში, რეფლექსოთერაპიის კათედრაზე გაიარა რეფლექსო თერაპიის კურსი.. 1985 წელს მოსკოვში დაიცვა საკანდიდატო დისერტაციის თემა „Хроническое внутрисосудистое микросвертывание крови у больних гломерлонефритом“. ვაჟა ბაზღაძე — საქართველოს ბიოგრაფიული ლექსიკონი